ฮั่งเส็งปิดเช้าทะยาน 304.63 จุด รับคาดการณ์จีนกระตุ้นศก.
ฮั่งเส็งปิดเช้าทะยาน 304.63 จุด รับคาดการณ์จีนกระตุ้นศก.
12 ต.ค. 2558

ดัชนีฮั่งเส็งตลาดหุ้นฮ่องกงปิดตลาดเช้าปรับตัวเพิ่มขึ้น โดยดัชนีฮั่งเส็งเพิ่มขึ้น 304.63 จุด หรือ 1.36% ปิดภาคเช้าที่ 22,763.43 จุดโดยได้รับแรงหนุนจากกระแสคาดการณ์ที่ว่า รัฐบาลจีนจะใช้มาตรการเพิ่มเติมเพื่อกระตุ้นการขยายตัวของเศรษฐกิจ        
ทั้งนี้ ธนาคารกลางจีนประกาศว่าจะขยายโครงการนำร่องเกี่ยวกับการปล่อยกู้โดยมีสินทรัพย์ค้ำประกันแก่เทศบาลและมณฑลต่างๆ 9 แห่ง ได้แก่ เซี่ยงไฮ้ เทียนจิน เหลียวหนิง เจียงซู หูเป่ย เสฉวน ชานซี ปักกิ่ง และฉงชิ่ง
แถลงการณ์ที่เผยแพร่บนเว็บไซต์ของธนาคารระบุว่า ก่อนหน้านี้ โครงการนำร่องดังกล่าวได้มีการดำเนินการในมณฑลชานตงและกวางตุ้งเท่านั้น